Blaze7451/Wiki-th-20250601 huggingface dataset:
ทากาฮิโระ โมริอูจิ

ทากาฮิโระ โมริอูจิ (Moriuchi Takahiro; เกิดวันที่ 17 เมษายน ค.ศ. 1988) เป็นที่รู้จักในชื่อ ทากะ เป็นนักร้องนำและนักแต่งเพลงของวงดนตรีร็อกชาวญี่ปุ่น วันโอเคร็อก ก่อนหน้านั้นเขาได้อยู่ในวงบอยแบนด์ นิวส์ ในปี ค.ศ. 2003 จนกระทั่งออกจากวง เขาสามารถพูดภาษาอังกฤษอย่างคล่องแคล่วมาก เขาจึงร้องเพลงเป็นภาษาอังกฤษและภาษาญี่ปุ่น

**ประวัติ**
ทากะเป็นสมาชิกของจอห์นนีส์จูเนียร์ พร้อมกับน้องชายฮิโระกิ โมะริอุชิ ในปี ค.ศ. 2002 ต่อมาในเดือนกันยายน ค.ศ. 2003 ได้เปิดตัวในวงบอยแบนด์ นิวส์ แต่ออกจากวงในเดือนธันวาคมปีเดียวกัน หลังจากนั้นในช่วงปลายปี ค.ศ. 2005 ได้รวมกลุ่มกับเพื่อนตั้งวงวันโอเคร็อก โดยมีโทรุและเรียวตะ อดีตสมาชิกวงเฮดส์ ซึ่งเป็นวงดนตรีเด็ก และอเล็กซ์ โดยใช้ชื่อในวงว่าทากะ และปล่อยอีพีแรกชื่อเดียวกับชื่อวงในวันที่ 26 กรกฎาคม ค.ศ. 2006

**ผลงาน**
 NEWS Nippon November 7, 2003 - ONE OK ROCK (Mini Album-2006/07/26)- Keep It Real (Mini Album-2006/12/16)- Naihi Shinsho「内秘心書」(Single Debut-2007/04/25) - Yume Yume「努努-ゆめゆめ-」(2007/07/25) - Et Cetera「エトセトラ」(2007/10/24)

**อ้างอิง**

**แหล่งข้อมูลอื่น**
  อินสตาแกรมทางการของทากะ-  เว็บไซต์ทางการของวันโอเคร็อก -  เว็บไซต์ทางการของวันโอเคร็อก -  ช่องยูทูปทางการของวันโอเคร็อก-  การสัมภาษณ์ทากะจากวันโอเคร็อก ในเว็บไซต์เจม-เวิลด์
หมวดหมู่:นักดนตรีชาวญี่ปุ่น
หมวดหมู่:นักร้องญี่ปุ่น
แม่แบบ:Multi-listen end-notext

en:Template:Multi-listen end

**ดูเพิ่มเติม**
 เสียง, เหมาะสำหรับแทรกเสียงในบรรทัดบทความ เช่นการอ่านออกเสียง- ฟัง, ใช้เปิดไฟล์เสียง โดยเพิ่มความสามารถฟังผ่านเว็บเบราว์เซอร์ (จำเป็นต้องใช้ จาวา)- Multi-listen start, Multi-listen item, Multi-listen end และ Multi-listen end-notext, เพื่อใช้เชื่อมโยงไฟล์เสียงหลายไฟล์.- Audio-w, เหมือน  เสียง แต่ใช้เปิดไฟล์เสียงจากวิกิพีเดียภาษาอื่น- Listen-w, เหมือน  ฟัง แต่ใช้เปิดไฟล์เสียงจากวิกิพีเดียภาษาอื่น โดยใช้ตัวแปร wiki=- Multi-listen-w item, เหมือน  Multi-listen item แต่ใช้เปิดไฟล์เสียงจากวิกิพีเดียภาษาอื่น โดยใช้ตัวแปร wiki=
ขิม

ขิม
ขิม พจนานุกรมฉบับราชบัณฑิตยสถานให้คำอธิบายไว้ว่า "เครื่องดนตรีจีนชนิดหนึ่ง รูปคล้ายพระจันทร์ครึ่งซีกใช้ตี" ขิมถูกนำเข้ามาในประเทศไทยในสมัยรัชกาลที่ 6 โดยชาวจีนนำมาบรรเลงรวมอยู่ในวงเครื่องสายจีน
และประกอบการแสดงงิ้วบ้าง บรรเลงในงานเทศกาล และงานรื่นเริงต่าง ๆ บ้าง
คำว่า ขิม มาจากภาษาจีนฮกเกี้ยน ซึ่งมาจากอักษรจีน 琴 ซึ่งในภาษาจีนกลางอ่านว่า ฉิน
นักดนตรีไทยนำขิมมาบรรเลงในสมัยต้นรัชกาลที่ 6 โดยแก้ไขบางอย่าง คือเปลี่ยนสายลวดทองเหลืองให้มีขนาดโตขึ้น เทียบเสียงเรียงลำดับ ไปตลอดจน ถึงสายต่ำสุด เสียงคู่แปดมือซ้ายกับมือขวามีระดับเกือบตรงกัน เปลี่ยนไม้ตีให้ใหญ่และก้านแข็งขิ้น หย่องที่หนุนสาย มีความหนา กว่าของเดิมเพื่อให้เกิดความสมดุล และมีความประสงค์ให้เสียงดังมากขึ้น และไม่ให้เสียงที่ออกมาแกร่งกร้าวเกินไปให้ทาบสักหลาดหรือหนังตรงปลายไม้ตี ส่วนที่กระทบกับสาย ทำให้เสียงเกิดความนุ่มนวล และได้รับความนิยม บรรเลงร่วมอยู่ในวงเครื่องสายผสมจนถึงปัจจุบัน
เพลงที่นิยมบรรเลงกันมากคือ เพลงขิมเล็ก และเพลงขิมใหญ่ ซึ่งเป็นเพลงสำเนียงจีนที่เกิดขึ้นในราวปลายรัชสมัยรัชกาลที่ 4 โดยพระประดิษฐ์ไพเราะ ได้จำทำนองการตีขิมของคนจีนแล้วมาแต่งเป็นเพลงในอัตรา 2 ชั้นได้ 2 เพลง ตั้งชื่อว่า เพลงขิมเล็ก และเพลงขิมใหญ่ สำหรับเพลงขิมเล็ก พระประดิษฐ์ไพเราะได้แต่งขยายเป็นอัตรา 3 ชั้น ส่วนเพลงขิมใหญ่ ครูช้อย สุนทรวาทิน ได้แต่งขึ้นเป็น อัตรา 3 ชั้น เช่นกัน และทั้ง 2 เพลงนี้ ครูมนตรี ตราโมทได้แต่งตัดลงเป็นอัตราชั้นเดียว จนครบเป็นเพลงเถา เมื่อประมาณปี พุทธศักราช 2478 และได้รับความนิยมมาจนถึงปัจจุบันนี้

**แหล่งข้อมูลอื่น**
  ประวัติขิมfix-attempted=yes  จากเว็บดนตรีไทย-  ประวัติขิม date=2007-09-15  จากเว็บไทยคิด
หมวดหมู่:เครื่องดนตรีไทย
หมวดหมู่:เครื่องสาย
Taka

TAKA อาจหมายถึง- ตากา หน่วยเงินของประเทศบังกลาเทศ- โมริอุจิ ทาคาฮิโระ นักร้อง- ทากาโอะ โยชิดะ ชื่อนักมวยปล้ำ- นะโอะฮิรุ ทะกะฮะระ นักฟุตบอลเล่นให้กับทีมชาติญี่ปุ่น
นอกจากนี้ในภาษาญี่ปุ่น ทะกะยังหมายถึง เหยี่ยว
พยาธิ

ไฟล์:Hookworms.JPG|thumb|right|พยาธิปากขอ
พยาธิ เป็นสิ่งมีชีวิตที่ต้องอาศัยในร่างกายของสัตว์อื่น (ปรสิต) ประเภทหนึ่ง

**การดำรงชีวิต**
ดำรงชีวิตอยู่ได้โดยการแย่งและดูดซึมสารอาหารจากร่างกาย และสืบพันธุ์ในร่างกายของคนและสัตว์ บางชนิดก็ไม่ก่อความเดือดร้อนต่อร่างกายคนและสัตว์ที่อาศัยอยู่ เพียงแต่แย่งดูดซึมอาหารเท่านั้น บางชนิดก็ก่อให้เกิดพยาธิสภาพรุนแรงถึงชีวิตได้ถ้าไม่ได้รับการรักษา

**กลุ่ม**
พยาธิมีจำนวนกว่า 3,200 ชนิด (varieties) แบ่งเป็น 3 กลุ่ม ดังนี้
# พยาธิตัวกลม ได้แก่ พยาธิเข็มหมุด พยาธิปากขอ พยาธิไส้เดือน พยาธิแส้ม้า พยาธิตัวจี๊ด พยาธิสตรองจิลอยด์ และพยาธิเส้นด้าย จัดอยู่ในอาณาจักรสัตว์ (Animalia) ไฟลัม (Phylum) Nematoda มี 2 ชั้น (Class) จำแนกโดย Karl Rudolphi ในปี ค.ศ. 1808
# พยาธิตัวแบน จัดอยู่ในอาณาจักรสัตว์ (Animalia) ไฟลัม (Phylum) Platyhelminthes (ภาษากรีก "platy"': แบน; "helminth": หนอน) หรือหนอนตัวแบน (Flatworm) ชั้น (Class) Trematoda จำแนกโดย Karl Rudolphi ในปี ค.ศ. 1808
# พยาธิใบไม้ จัดอยู่ในอาณาจักรสัตว์ (Animalia) ไฟลัม (Phylum) Platyhelminthes ชั้น (Class) Cestoda

**พยาธิก่อโรค**
พยาธิที่ก่อให้เกิดโรคในมนุษย์ ตัวอย่างเช่น:
# นีมาโทดา (Nematodes) จะมีลำตัวไม่แบ่งเป็นปล้อง&hairsp;ๆ รูปร่างทรงกระบอก หัวท้ายเรียวแหลม ตัวอย่างเช่น พยาธิไส้เดือนกลม  พยาธิเส้นด้าย  พยาธิปากขอ  พยาธิตัวจี๊ด ชนิดที่พบผู้ป่วยในประเทศไทยมากคือ พยาธิเส้นด้าย (พยาธิเข็มหมุด หรือ Threadworm) ซึ่งผู้ป่วยรับพยาธิได้ง่ายจากการบริโภคอาหารดิบหรือปรุงสุก&hairsp;ๆ ดิบ&hairsp;ๆ จากเนื้อสัตว์และหอยชนิดต่าง&hairsp;ๆ นอกจากนั้นยังอาจได้รับพยาธิจากการใช้มือที่ไม่สะอาดหรือไม่ได้ล้างมือให้สะอาดหยิบอาหารรับประทาน
# พยาธิตัวแบน หรือ พยาธิตัวตืด (Cestodes หรือ Tapeworm) จะมีลำตัวแบน แบ่งเป็นปล้อง&hairsp;ๆ  ตัวอย่างเช่น พยาธิตืดหมู พยาธิตืดวัว เป็นต้น ชนิดที่พบผู้ป่วยในประเทศไทยมากคือ พยาธิตืดหมูและพยาธิตืดวัว ซึ่งผู้ป่วยรับพยาธิได้ง่ายจากการบริโภคอาหารดิบหรือปรุงสุก&hairsp;ๆ ดิบ&hairsp;ๆ จากเนื้อหมูและเนื้อวัว
# พยาธิใบไม้ (Trematodes หรือ Fluke) จะมีลำตัวแบนไม่แบ่งเป็นปล้อง ตัวอย่างเช่น พยาธิใบไม้ในเลือด พยาธิใบไม้ในตับ ติดต่อได้ง่ายจากการบริโภคอาหารประเภทปลาและสัตว์น้ำจืด ในลักษณะดิบหรือปรุงสุก&hairsp;ๆ ดิบ&hairsp;ๆ

**อ้างอิง**

**แหล่งข้อมูลอื่น**
 Helminths
หมวดหมู่:ปรสิต
หมวดหมู่:พยาธิ
ตำบลท่าข้าม (อำเภอปะเหลียน)

ตำบลท่าข้าม เป็นตำบลในอำเภอปะเหลียน จังหวัดตรัง

**ประวัติ**
ตำบลท่าข้ามมีประวัติชุมชนเดิมโดยส่วนใหญ่อยู่ที่บ้านหยงสตาร์  เพราะก่อนที่จะเกิดชุมชนท่าข้ามนั้นจะมีชุมชนหยงสตาร์อยู่ก่อนหน้านี้แล้ว  จนถึงพุทธศตวรรษที่ 15  หัวเมืองทางภาคใต้แยกตัวออกมาจากอาณาจักรศรีวิชัย  มาจัดการปกครองเป็นเมือง  12  นักษัตร  เมืองปะลันตาขณะนั้นตกเป็นอาณานิคมเมืองพัทลุงที่ใช้ตรางูเล็กเป็นตราประจำเมือง  และก็ขึ้นกับพัทลุงตลอดมา  หลังจากนั้นเมืองปะลันตาขาดตอนจากการบันทึกแต่กลายมาเป็นกล่าวถึงปะเหลียนในช่วง พ.ศ. 1800-1890  สมัยกรุงสุโขทัยเป็นราชธานี  พุทธศาสนาเริ่มเข้ามาเผยแพร่ในแถบภาคใต้ทางเมืองพัทลุง (นางเลือดขาว) ได้ไปติดต่อสมณทูตจากเมืองลังกาให้มาเผยแพร่ศาสนาหลังจากที่เมืองลังกาได้ทำการสังคายนาพระไตรปิฎกในครั้งนั้นผ่านไปแล้วตามประวัติกล่าวว่า  คณะทูตมาขึ้นเรือที่ท่าเรือปะเหลียนซึ่งเป็นเมืองด่านหน้าของเมืองพัทลุงก่อนที่จะเดินทางผ่านไปยังเมืองต่างๆ  สันนิษฐานว่าจะเป็นท่าเรือตันหยงสตาร์  หรือท่าเรือบ้านควนสระ (ตำบลสุโสะ)  หรือท่าเรือลิพัง

**ประชากร**
ท
หมวดหมู่:อำเภอปะเหลียน
แถวคอยลำดับความสำคัญ

ในแถวคอยปกติ ข้อมูลที่เข้ามาก่อนจะมีสิทธิ์ออกก่อน (First In First Out:FIFO) อย่างไรก็ตาม มีบางครั้งที่เราต้องยกให้สมาชิกบางประเภทได้ทำงานก่อนทั้งที่มาทีหลัง เช่นการให้คิวงานที่เล็กกว่าได้ทำก่อน หรือ การให้สิทธิพิเศษแก่การทำงานบางประเภท เช่นนี้เราจะสร้าง แถวคอยลำดับความสำคัญ (Priority Queue) เป็นคิวที่ถึงแม้เข้าก่อน แต่สิ่งที่มีความสำคัญมากกว่าจะได้ออกก่อน ถ้ามีความสำคัญเท่ากัน ข้อมูลที่เข้ามาก่อนจะได้ออกก่อนเช่นเดียวกับแถวคอยปกติ
แถวคอยลำดับความสำคัญทำให้เราสามารถประยุกต์ใช้คิวได้ดีขึ้น เนื่องจากเพิ่มการให้ความสำคัญของสมาชิกที่แตกต่างกัน ส่งผลให้เราสามารถจัดเรียงแถวคอยได้ใหม่ให้เหมาะสมกับการทำงานได้ เราใช้แถวคอยลำดับความสำคัญในการจัดการทำงาน การตรวจนับ ฯลฯ

**จุดเด่น**
แถวคอยลำดับความสำคัญสามารถดึงตัวที่สำคัญที่สุดลัดแถวออกมาก่อน โดยใช้เวลาคงที่ จึงทำให้จัดการทำงานได้อย่างสอดคล้องกับความเป็นจริงมากยิ่งขึ้น ทำให้สามารถจัดลำดับในการทำงานได้ดี เช่น การจัดการทำงานของเครื่องพิมพ์ที่อนุญาตให้งานเล็กๆได้พิมพ์ก่อน เพื่อจะได้ไม่เสียเวลา

**บริการที่มักจะมี**
 เพิ่มรายการแนบด้วยระดับไว้ในแถวคอย (enqueue)- ลบรายการที่มีความสำคัญสูงสุดและคืนค่านั้นออกมา (prioritized dequeue)- ดึงค่ารายการที่มีความสำคัญสูงสุดโดยไม่ลบรายการนั้นออก (peek)

**ตัวอย่างการเขียนโปรแกรม (ภาษา C++)**
#include 
using namespace std;    
class node{
public:
int age;
string name;
node(int a, string b){
age = a;
name = b;
}
};
bool operator b.age;
else{
return temp1.name.append(temp2.name) > temp2.name.append(temp1.name);
}
}
int main(){
priority_queue pq;
node b(23,"Somchai");
node a(22,"Pongsak");
node c(22,"Manee");
pq.push(b);
pq.push(a);
pq.push(c);
int size = pq.size();
for (int i = 0; i จากโปรแกรมข้างต้น เราจะทำการสร้าง แถวคอย โดยโปรแกรมมีเงื่อนไขว่า ใครที่อายุ(Age)น้อยที่สุด จะถูกเรียกชื่อก่อนเสมอ โดยหากมีหลายคนที่อายุเท่ากัน คนที่ถูกเพิ่มเข้าไปในคิวภายหลังจากถูกเรียกก่อนเสมอ

**ลำดับการเพิ่มข้อมูล**
# Somchai อายุ 23 ปี >> node a(23,"Somchai");
# Pongsak อายุ 22 ปี >> node b(22,"Pongsak");
# Manee อายุ 22 ปี >> node c(22,"Manee");

**ผลการทำงานของโปรแกรม**
22 Manee
22 Pongsak
23 Somchai
จากผลการทำงานของโปรแกรมข้างต้น จะสังเกตได้ว่า ถึงแม้ Somchai จะมาก่อน แต่ว่าจะถูกเรียกท้ายสุดเพราะอายุมากที่สุด ส่วน Manee จะถูกเรียกเป็นอันดับแรก ถึงแม้ว่าจะอายุเท่ากันกับ Pongsak แต่ว่า Manee มาทีหลังสุด ดังนั้นจึงได้ความสำคัญมากกว่า Pongsak ตามหลักการของ "แถวคอยลำดับความสำคัญ (Priority queue)"

**ความเร็วที่ใช้ในการทำงาน**
ถึงแม้ว่าการเอาออกของข้อมูลที่สำคัญที่สุดอาจยุ่งยาก แต่ด้วยการจัดการที่เหมาะสม เราสามารถรักษาความเร็วการทำงานของแถวคอยลำดับความสำคัญไว้ที่ O (1) ได้

**โครงสร้างข้อมูล**
 การใช้แถวคอยธรรมดาแต่ค้นหาตัวสำคัญที่สุด วิธีนี้จะทำให้การคืนค่ารายการใช้เวลา O (1)- การใช้แถวคอยตะกร้า (bucket queue) โดยการสร้างแถวคอยธรรมดาหลายๆแถว แต่ละแถวเก็บลำดับความสำคัญที่เท่าๆกัน และเรียงลำดับที่สำคัญมากสุดลงมา วิธีนี้จัดการยากพอสมควร- วิธีที่นิยมที่สุดคือ ฮีป (heap) เป็นการนำแนวคิดต้นไม้ในเชิงการเรียงลำดับให้ตัวที่สำคัญที่สุดอยู่บนๆ และนำตัวบนสุดมาตอบ การจัดการเช่นนี้ทำให้ การทำงานค่อนข้างจะใช้เวลาคงที่  (O (1))

**ดูเพิ่ม**
 แถวคอย- แถวคอยสองหน้า
หมวดหมู่:แบบชนิดข้อมูลนามธรรม
ท่าข้าม

ท่าข้าม อาจหมายถึง
*แขวงท่าข้าม หนึ่งในแขวงของเขตบางขุนเทียน กรุงเทพมหานคร
*ตำบลท่าข้าม อำเภอสามพราน จังหวัดนครปฐม
*ตำบลท่าข้าม อำเภอบางปะกง จังหวัดฉะเชิงเทรา
*ตำบลท่าข้าม อำเภอชนแดน จังหวัดเพชรบูรณ์
*ตำบลท่าข้าม อำเภอปะเหลียน จังหวัดตรัง
*เทศบาลเมืองท่าข้าม อำเภอพุนพิน จังหวัดสุราษฎร์ธานี
อวสานเซลส์แมน

อวสานเซลส์แมน (Death of a Salesman) เป็นบทละคร ผลงานประพันธ์ของอาร์เธอร์ มิลเลอร์ เมื่อปี พ.ศ. 2492 และได้รางวัลพูลิตเซอร์ และรางวัลโทนี ในปีนั้น
บทละครกล่าวถึงชีวิตของวิลลี่ โลแมน เซลส์แมนที่ต้องวิ่งหาลูกค้า เพื่อความก้าวหน้าในหน้าที่การงาน ยอมทำทุกอย่างแม้กระทั่งการโกหกพกลม แต่แล้วในที่สุดก็ต้องยอมพ่ายแพ้ต่อโชคชะตาด้วยความขมขื่น โลแมนกอบกู้ศักดิ์ศรีของตัวเองโดยการฆ่าตัวตาย เพื่อการยอมรับจากลูกเมียของตัวเอง 
อวสานเซลส์แมน ได้รับการยกย่องว่าเป็นละครแห่งยุค มิลเลอร์สามารถสะท้อนสภาพสังคม และความฝันของคนอเมริกันชนได้อย่างถึงแก่น และเป็นผลงานชิ้นเอกของมิลเลอร์ ถูกนำมาแสดงเป็นละครเวที และภาพยนตร์หลายครั้ง

**ในประเทศไทย**
บทละครเรื่องนี้ ภาควิชาวรรณคดีและภาษาต่างประเทศ ชื่อปัจจุบันคือ ภาควิชาภาษาและวรรณคดีอังกฤษ คณะศิลปศาสตร์ มหาวิทยาลัยธรรมศาสตร์ได้นำมาแสดงละครเวทีสมัยใหม่ครั้งแรกเมื่อ พ.ศ. 2513  หอประชุมเล็กมหาวิทยาลัยธรรมศาสตร์ ผลงานการแสดงละครเรื่องนี้ นับว่าเป็นการรื้อฟื้นและแนะนำการแสดงละครเวทีสมัยใหม่แบบสมจริงที่ประสบความสำเร็จอย่างสูง การละคอนสมัยได้รับความสนใจแพร่หลายในวงกว้างขึ้นนอกเหนือจากรั้วมหาวิทยาลัย อีกทั้งทำให้มีการละครเวทีสมัยใหม่เรื่องอื่น ๆ ติดตามมา
ทีมงานและนักแสดงประกอบด้วยอาจารย์ นักศึกษามหาวิทยาลัยธรรมศาสตร์ทั้งที่กำลังศึกษาอยู่และสำเร็จการศึกษาแล้ว (กลุ่มพระจันทร์เสี้ยว) ทั้งจากภาควิชานี้ และคณะอื่น ๆ จากมหาวิทยาลัยธรรมศาสตร์ โดยมีอาจารย์มัทนี รัตนิน เป็นผู้อำนวยการสร้างและควบคุมการแสดง อาจารย์แกรี่ การ์คิน (Gary Carkin) เป็นผู้กำกับการแสดง ทั้งสองเป็นอาจารย์ภาควิชาวรรณคดีและภาษาต่างประเทศในขณะนั้น สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ซึ่งทรงเป็นพระอาจารย์คณะศิลปศาสตร์ในสมัยนั้นได้เสด็จทอดพระเนตรการแสดงด้วย การแสดงละครเวทีเรื่องนี้ได้รับความสนใจและคำชมเชยอย่างกว้างขวาง หลังจากการแสดงรอบสุดท้ายสิ้นสุดลง ก็มีเสียงเรียกร้องให้กลับมาอีก จึงทำให้มีการจัดแสดงอีกครั้งในปีต่อมาคือ พ.ศ. 2514 การแสดงครั้งที่สองนี้ พระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงได้แสด็จพระราชดำเนินไปทอดพระเนตรอีกด้วย
ทีมงานและผู้แสดงส่วนหนึ่งได้ทำงานสานต่อด้านการละครสมัยใหม่ หรืองานที่เกี่ยวข้องในระยะต่อมา
ผู้รับบทส่วนหนึ่ง ได้แก่ เกริกเกียรติ พันธุ์พิพัฒน์ (วิลลี่ โลแมน) นฤมล เทพไชย (ลินดา โลแมน) คำรณ คุณะดิลก (บิฟ) วีรประวัติ วงศ์พัวพันธ์ (แฮปปี้) ยุทธนา มุกดาสนิท (เบอร์นาร์ด) เป็นต้น
เคยมีการนำบทละครเรื่องนี้มาสร้างเป็นละครโทรทัศน์ ฉายทางช่อง 3 รับบทโดย พิศาล อัครเศรณี ศรัณยู วงษ์กระจ่าง พงษ์พัฒน์ วชิรบรรจง สุเชาว์ พงษ์วิไล ดนตรีประกอบโดย ศิริศักดิ์ นันทเสน (ติ๊ก ชิโร่)

**รางวัลที่ได้รับ**
 1949 New York Drama Critics' Circle Best Play - 1949 Pulitzer Prize for Drama - 1949 Tony Award for Best Play - 1984 Drama Desk Award Outstanding Revival - 1984 Tony Award for Best Reproduction - 1999 Tony Award for Best Revival of a Play - 1999 Drama Desk Award Outstanding Revival of a Play 

**แหล่งข้อมูลอื่น**
  อวสานเซลส์แมน ที่ ibdb-  อวสานของเซลส์แมน/ต่อพงษ์ date=2007-03-12 
หมวดหมู่:บทละคร
แม่แบบ:เหตุการณ์ปัจจุบัน/2549 พฤศจิกายน 22

*โคอาล่า 4 ตัว จากออสเตรเลีย เดินทางถึง จ.เชียงใหม่ และเดินทางต่อไปยังสวนสัตว์เชียงใหม่ คาดว่าจะเปิดให้ชมได้ประมาณกลางเดือนธันวาคม 2549  (กปส.)
}
ชิงช้าสวรรค์ (แก้ความกำกวม)

ชิงช้าสวรรค์ อาจหมายถึง- ชิงช้าสวรรค์ อุปกรณ์เพื่อความเพลิดเพลินชนิดหนึ่ง มักมีตามสวนสนุก และในงานเทศกาล- ชิงช้าสวรรค์ (รายการโทรทัศน์) ออกอากาศทาง โมเดิร์นไนน์ ทีวี และช่องเวิร์คพอยท์ ผลิตโดย เวิร์คพอยท์ เอ็นเทอร์เทนเมนท์
หมวดหมู่:โครงสร้างข้อมูล

หมวดหมู่:การเขียนโปรแกรม
หมวดหมู่:ข้อมูลคอมพิวเตอร์
หมวดหมู่:โครงสร้างข้อมูลและขั้นตอนวิธี
หมวดหมู่:การจัดการข้อมูล
หมวดหมู่:ประวัติศาสตร์ศาสนา

หมวดหมู่:ประวัติศาสตร์แบ่งตามสาขา
หมวดหมู่:ศาสนา
หมวดหมู่:ประวัติศาสตร์แบ่งตามหัวข้อ
หมวดหมู่:อิมาม

หมวดหมู่:มุสลิม
หมวดหมู่:ผู้นำทางศาสนา
หมวดหมู่:ชะรีอะฮ์
หมวดหมู่:ผู้ชายแบ่งตามอาชีพ
จำนง วิบูลย์ศรี

รองศาสตราจารย์ จำนง วิบูลย์ศรี คณบดีคณะนิเทศศาสตร์ มหาวิทยาลัยสยาม ตั้งแต่ปี พ.ศ. 2544 จนถึงปี พ.ศ. 2551

**การศึกษา**
 จบการศึกษาระดับมัธยมจากโรงเรียนกรุงเทพคริสเตียนวิทยาลัย - สำเร็จการศึกษาระดับปริญญาตรี สาขาสังคมศึกษา จากคณะครุศาสตร์ จุฬาลงกรณ์มหาวิทยาลัย เมื่อปี พ.ศ. 2506 - สำเร็จการศึกษาระดับปริญญาโท 3 สาขา จาก มหาวิทยาลัยฮาวาย สหรัฐอเมริกา โดยทุน East-West Center ของรัฐบาลอเมริกัน คือ ปริญญาโททางอเมริกันศึกษา (M.A. in American Studies) เมื่อปี พ.ศ. 2511 - ปริญญาโททางการสื่อสารด้านวาทนิเทศ (M.A. in Speech Communication) เมื่อปี พ.ศ. 2515 - ปริญญาโททางจิตวิทยาการศึกษา (M.Ed. in Educational Psychology) เมื่อปี พ.ศ. 2515- ปริญญาเอกทางการสื่อสารด้านวาทนิเทศ (Ph.D. in Speech Communication) จาก มหาวิทยาลัยเดนเวอร์ สหรัฐอเมริกา โดยทุนของมหาวิทยาลัยเอง เมื่อปี  พ.ศ. 2521

**การทำงาน**
รศ.ดร.จำนง วิบูลย์ศรี เริ่มรับราชการเป็นอาจารย์ประจำคณะนิเทศศาสตร์ จุฬาลงกรณ์มหาวิทยาลัย เมื่อปี พ.ศ. 2517 เคยดำรงตำแหน่งหัวหน้าภาควิชาวาทวิทยา และสื่อสารการแสดง คณะนิเทศศาสตร์ จุฬาลงกรณ์มหาวิทยาลัย  ได้รับวิทยะฐานะเป็น รองศาสตราจารย์ ระดับ 9 ประจำภาควิชาวาทวิทยาและสื่อสารการแสดง คณะนิเทศศาสตร์ และเป็นประธานกรรมการเฉพาะกิจพิจารณากิจกรรมรณรงค์เพื่อภาษาไทย จุฬาลงกรณ์มหาวิทยาลัย ภายหลังเกษียณ  ดำรงตำแหน่งคณบดีคณะนิเทศศาสตร์ มหาวิทยาลัยสยาม ตั้งแต่ปี พ.ศ. 2544 จนถึงปี พ.ศ. 2551

**ผลงานทางด้านวิชาการ**
มีงานวิจัยซึ่งตีพิมพ์เผยแพร่แล้วทั้งภาษาไทยและภาษาอังกฤษ ในวารสารนิเทศศาสตร์ และวารสารอื่น ๆ ที่เกี่ยวข้องหลายโครงการ รวมทั้งโครงการวิจัยเรื่อง "อิทธิพลของภาษาต่อการคิดเชิงเหตุผลในเด็กไทย : การวิจัยเชิงทดลอง" ซึ่งได้รับรางวัลประจำปี พ.ศ. 2527 จากเงินทุนวิจัยรัชดาภิเษกสมโภช สาขาสังคมศาสตร์ จุฬาลงกรณ์มหาวิทยาลัย

**เครื่องราชอิสริยาภรณ์**

**อ้างอิง**
 หนังสือหลักปฏิบัติทางวาทนิเทศ จุฬาลงกรณ์มหาวิทยาลัย พ.ศ. 2538 โดย รศ.ดร.จำนง วิบูลย์ศรี
หมวดหมู่:รองศาสตราจารย์
หมวดหมู่:อาจารย์คณะนิเทศศาสตร์ - วารสารศาสตร์ - การสื่อสาร
หมวดหมู่:บุคคลจากคณะนิเทศศาสตร์ มหาวิทยาลัยสยาม
หมวดหมู่:นิสิตเก่าคณะครุศาสตร์ จุฬาลงกรณ์มหาวิทยาลัย
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:บุคคลจากคณะนิเทศศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
ฟุตบอลทีมชาติคูเวต

ฟุตบอลทีมชาติคูเวต (منتخب الكويت لكرة القدم) เป็นทีมฟุตบอลตัวแทนจากประเทศคูเวต อยู่ภายใต้การดูแลของสมาคมฟุตบอลคูเวต ทีมชาติคูเวตนี้มีผลงานในระดับโลกมาแล้ว โดยร่วมเล่นในฟุตบอลโลกหนึ่งครั้งใน ฟุตบอลโลก 1982 โดยในการแข่งขันได้เสมอกับ ทีมชาติเช็กโกสโลวาเกีย แต่แพ้สองครั้งให้กับทีมชาติอังกฤษ และทีมชาติฝรั่งเศส สำหรับในระดับทวีปเอเชียนั้น ทีมคูเวตได้แชมป์การแข่งขันเอเชียนคัพหนึ่งครั้งใน เอเชียนคัพ 1980

**ผลงาน**

**ฟุตบอลโลก**
 1930-1970 - ไม่ได้ร่วมเล่น- 1974-1978 - ไม่ผ่านรอบคัดเลือก- 1982 - รอบแรก- 1986-2014 - ไม่ผ่านรอบคัดเลือก- 2018 - ถูกตัดสิทธิ์จากรอบคัดเลือก- 2022 - ไม่ผ่านรอบคัดเลือก

**เอเชียนคัพ**
 1956-1968 - ไม่ได้ร่วมเล่น- 1972 - รอบแรก- 1976 - อันดับสอง- 1980 - ชนะเลิศ- 1984 - อันดับสาม- 1988 - รอบแรก- 1992 - ไม่ผ่านรอบคัดเลือก- 1996 - อันดับสี่- 2000 - รอบก่อนรองชนะเลิศ- 2004 - รอบแรก- 2007 - ไม่ผ่านรอบคัดเลือก- 2019 - ไม่ผ่านรอบคัดเลือก- 2023 - ไม่ผ่านรอบคัดเลือก

**กัล์ฟคัพ**
ฟุตบอลกัล์ฟคัพสำหรับทีมชาติในเอเชียตะวันตก- ชนะเลิศ 9 ครั้ง - 1970, 1972, 1974, 1976, 1982, 1986, 1990, 1996, 1998

**อ้างอิง**

**แหล่งข้อมูลอื่น**
 เว็บไซต์ทางการ

คูเวต
หมวดหมู่:ประเทศคูเวต
ค
ฟุตบอลทีมชาติเยเมน

ฟุตบอลทีมชาติเยเมน (منتخب اليمن لكرة القدم) เป็นทีมฟุตบอลตัวแทนจากประเทศเยเมน ภายใต้การดูแลของสมาคมฟุตบอลเยเมน ในอดีตช่วงที่ประเทศเยเมนแบ่งออกเป็นเยเมนเหนือและเยเมนใต้นั้น ได้มีทีมชาติเกิดขึ้นมาสองทีม และภายหลังจากการรวมประเทศในปี พ.ศ. 2533 (ค.ศ. 1990) ทีมชาติเยเมนเหนือได้เปลี่ยนมาเป็นทีมชาติเยเมน โดยถือได้ว่าสืบต่อทีมมา (เช่นเดียวกับทีมชาติเยอรมนีที่ถือว่าต่อจากเยอรมนีตะวันตก ภายหลังจากการรวมประเทศ) ทีมชาติเยเมนนั้นยังไม่มีผลงานร่วมเล่นในฟุตบอลโลก ในขณะที่รายการเอเชียนคัพเยเมนใต้เคยร่วมเล่นในปี 1976 และเข้าร่วมอีกครั้งในนามทีมชาติเยเมนในปี 2019

**ผลงาน**

**ฟุตบอลโลก**
 1930-1982 - ไม่ได้ร่วมเล่น (เยเมนเหนือ)- 1986-1990 - ไม่ผ่านรอบคัดเลือก - 1994-2026 - ไม่ผ่านรอบคัดเลือก (เยเมน)

**เอเชียนคัพ**
 1956-1980 - ไม่ได้ร่วมเล่น (เยเมนเหนือ)- 1984-1988 - ไม่ผ่านรอบคัดเลือก- 1992 - ไม่ได้ร่วมเล่น (เยเมน)- 1996-2007 - ไม่ผ่านรอบคัดเลือก- 2019 - รอบแรก- 2023 - ไม่ผ่านรอบคัดเลือก

**อ้างอิง**

**แหล่งข้อมูลอื่น**
  Yemen on FIFA en- เว็บไซต์ทางการ ar
ยเมน
หมวดหมู่:ฟุตบอลในประเทศเยเมน
ฟุตบอลทีมชาติปาเลสไตน์

ฟุตบอลทีมชาติปาเลสไตน์ (منتخب فِلَسطِيْن لِكُرَّةُ الْقَدَم) เป็นทีมฟุตบอลตัวแทนจากรัฐปาเลสไตน์ สำหรับการแข่งขันในระดับชาติ อยู่ภายใต้การดูแลของสมาคมฟุตบอลปาเลสไตน์ (PFA) โดยเป็นชาติสมาชิกของสมาพันธ์ฟุตบอลแห่งเอเชีย (AFC)
ในสมัยที่รัฐปาเลสไตน์ยังเป็นดินแดนปาเลสไตน์ในอาณัติที่ปกครองโดยสหราชอาณาจักร สมาคมฟุตบอลปาเลสไตน์ในอาณัติได้ก่อตั้งขึ้นในปี ค.ศ. 1928 ต่อมาดินแดนปาเลสไตน์ได้ประกาศอิสรภาพในปี ค.ศ.1988 และสมาคมฟุตบอลของปาเลสไตน์ได้เข้าร่วมเป็นสมาชิกของฟีฟ่าและสมาพันธ์ฟุตบอลแห่งเอเชีย (AFC) ในปี ค.ศ. 1998 ภายหลังจากการก่อตั้งองค์การบริหารแห่งชาติปาเลสไตน์
ทีมชาติปาเลสไตน์ยังไม่เคยผ่านเข้าไปเล่นในฟุตบอลโลก แต่ผ่านเข้าไปเล่นในรายการสำคัญระดับทวีปเอเชียเป็นครั้งแรกในการแข่งขันเอเชียนคัพ 2015 รอบสุดท้ายที่ประเทศออสเตรเลีย โดยผ่านเข้ารอบมาในฐานะแชมป์ของรายการเอเอฟซีแชลเลนจ์คัพ 2014 ที่จัดขึ้นที่สาธารณรัฐมัลดีฟส์ โดยในนัดชิงชนะเลิศที่สนามกีฬาแห่งชาติมัลดีฟส์ กรุงมาเล ปาเลสไตน์สามารถเอาชนะทีมชาติฟิลิปปินส์ได้ 1-0 โดยถือเป็นแชมป์รายการแรกของปาเลสไตน์
ในช่วงหลายปีที่ผ่านมาทีมชาติปาเลสไตน์ไม่มีการแข่งในบ้าน เนื่องจากปัญหาความขัดแย้งและสงคราม ในบริเวณเวสต์แบงก์และฉนวนกาซา ซึ่งการแข่งครั้งทั้งหมดจะแข่งในประเทศกาตาร์และประเทศอียิปต์ นอกจากนี้ปัญหาในทีมชาติปาเลสไตน์ที่เกิดขึ้นได้แก่ การห้ามเดินทางออกนอกประเทศของประชาชนปาเลสไตน์ ที่เกิดจากความขัดแย้งกับอิสราเอล รวมถึงการขอวีซ่าในการเข้าประเทศจากทางรัฐบาล
ในปี 2549 ได้มีภาพยนตร์ชื่อ โกลดรีมส์ (Goal Dreams) ถูกสร้างขึ้นเป็นเรื่องราวเกี่ยวกับทีมชาติปาเลสไตน์ที่พยายามจะผ่านรอบคัดเลือก ฟุตบอลโลก 2006 และภาพยนตร์เรื่องนี้ได้ถูกนำมาออกอากาศเป็นสารคดีในช่องสถานีบีบีซี
โดยในการแข่งขันเอเชียนคัพ 2015 รอบแรก ทีมชาติปาเลสไตน์ถูกจัดให้อยู่ในกลุ่ม D ร่วมกับญี่ปุ่น ,จอร์แดน และอิรัก

**ผลงาน**

**ฟุตบอลโลก**
 1930 - 1998 - ไม่ได้เข้าร่วม- 2002 - 2022 - ไม่ผ่านรอบคัดเลือก

**เอเชียนเกมส์**
 2010 - รอบแรก- 2014 - รอบ 16 ทีมสุดท้าย

**เอเชียนคัพ**
 1956 - 1996 - ไม่ได้เข้าร่วม- 2000 - 2011 - ไม่ผ่านรอบคัดเลือก- 2015 - รอบแรก- 2019 - รอบแรก- 2023 - รอบ 16 ทีมสุดท้าย

**เวสต์เอเชียนฟุตบอลแชมเปียนชิพ**
 2000 - 2014 - รอบแรก

**เอเอฟซีแชลเลนจ์คัพ**
 2006 - รอบ 8 ทีมสุดท้าย- 2008 - ถอนตัว- 2010 - ไม่ผ่านรอบคัดเลือก- 2012 - อันดับ 4- 2014 - ชนะเลิศ

**อ้างอิง**

**แหล่งข้อมูลอื่น**
 เว็บไซต์ทางการ ar-  Palestine at FIFA-  Palestine at AFC-  WAFF team profile date=2022-09-03  ar-  ELO team records
ปาเลสไตน์
หมวดหมู่:ฟุตบอลในปาเลสไตน์
หมวดหมู่:ประเทศไอซ์แลนด์

อไซ์แลนด์
อไซ์แลนด์
อไซ์แลนด์
อไซ์แลนด์
อไซ์แลนด์
หมวดหมู่:ประเทศที่เป็นเกาะ
หมวดหมู่:เกาะในมหาสมุทรแอตแลนติก
อ
หมวดหมู่:ประเทศริมฝั่งมหาสมุทรแอตแลนติก
หมวดหมู่:ประเทศริมฝั่งมหาสมุทรอาร์กติก
อ
จานลูกา เปสซอตโต

จานลูกา เปสซอตโต เกิดวันที่ 11 สิงหาคม 2513 (ค.ศ. 1970) เป็นอดีตนักฟุตบอล  ซึ่งเวลาส่วนใหญ่ในอาชีพค้าแข้งของเขาเล่นอยู่กับยูเวนตุส เขาเป็นนักเตะเอนกประสงค์อีกคนหนึ่ง สามารถเล่นได้ทั้งแบ็กซ้าย ขวา และกองกลาง

**อาชีพค้าแข้ง**
จานลูกา เปสซอตโตเกิดที่เมืองลาติซาน่า ในจังหวัดอูดิเน  เขาเริ่มต้นชีวิตค้าแข้งในระบบเยาวชนของมิลาน จากนั้นเริ่มต้นเล่นฟุตบอลอาชีพกับทีมวาเรเซ่(1989-1991) จากนั้นย้ายไปอยู่กับมาสเซเซ่(1991-1992) ,โบโลญญ่า(1992-1993) ,เวโรน่า(1993-1994) ,โตริโน่(1994-1995) และในปี1995 เขาย้ายมาร่วมทีมยูเวนตุสจนกระทั่งแขวนสตั๊ดในปี2006สำหรับทีมชาติอิตาลีนั้น เปสซอตโต้ติดทีมชาติทั้งหมด22ครั้ง โดยรวมไปถึงรายการใหญ่คือ ฟุตบอลโลก1998 และยูโร2000 และในยูโร2000นั้น เปสซอตโต้เป็นผู้ยิงจุดโทษตัดสินให้อิตาลีเอาชนะฮอลแลนด์และเข้าสู่รอบชิงชนะเลิศ แต่อิตาลีของเขาก็ได้เพียงแค่รองแชมป์จากการถูกตีเสมอในช่วงนาทีสุดท้าย และถูกดาวิด เทรเซเก้ท์ยิงประตูชัยในช่วงโกลเด้น โกลปัจจุบันเสื้อหมายเลข 7 ของเขาในทีมยูเวนตุสได้ถูกยกเลิกเพื่อเป็นเกียรติให้กับเขาด้วย

**การพยายามฆ่าตัวตาย**
27 มิถุนายน 2549 (2006) จานลูกา เปสซอตโตดิ่งลงมาจากชั้น 4 (ประมาณ 15 เมตร) ของอาคารสำนักงานของยูเวนตุสขณะที่เขากำลังสวดมนต์อยู่ โดยสันนิษฐานว่าเป็นการพยายามฆ่าตัวตาย เหตุการณ์ดังกล่าวเกิดขึ้นพร้อมๆกับการขยายความสืบหาความจริงถึงความเป็นไปได้ที่จะมีการล็อกผลการแข่งขันของสโมสรแถวหน้าของอิตาลี ซึ่งในจำนวนนั้นก็มียูเวนตุสที่เขาเป็นผู้อำนวยการกีฬาด้วย ถึงจะไม่เกี่ยวกับข้องกับเหตุการณ์อื้อฉาวดังกล่าว แต่เปสซอตโต้ก็เคยพูดถึงความหดหู่ ไม่มีความสุขกับบทบาทใหม่ในสโมสร เขาต้องทนทุกข์ทรมานกับอาการกระดูกร้าวหลายแห่ง และเลือดออกภายในจากเหตุการณ์นี้ จนกระทั่ง 17 กรกฎาคม คณะแพทย์ที่ให้การรักษาได้แถลงว่าเขาอาการพ้นอันตรายแล้วและอยู่ในภาวะที่จะไม่มีอาการทางด้านจิตใจเป็นเวลานานและไม่เป็นอัมพาตอย่างที่กลัวกัน

**เกียรติประวัติ**
แชมป์ทุกรายการได้ร่วมกับยูเวนตุส
สคูเด็ตโต้ 4 ครั้ง : 1996-1997, 1997-1998, 2001-2002, 2002-2003, + 2 ครั้งที่ถูกริบแชมป์ (2004-2005 และ 2005-2006)  
ยูฟ่า แชมเปี้ยนส์ ลีก 1 ครั้ง : 1995-1996
ยูโรเปี้ยน ซูเปอร์ คัพ 1 ครั้ง : 1996 
แชมป์สโมสรโลก (อินเตอร์คอนติเนนทอลเดิม) 1 ครั้ง : 1996 
อินเตอร์ โตโต้ คัพ 1 ครั้ง : 1999 
อิตาเลียน ซูเปอร์ คัพ 3 ครั้ง : 1997, 2002 และ 2003
หมวดหมู่:นักฟุตบอลชาวอิตาลี
หมวดหมู่:บุคคลจากแคว้นฟรียูลี-เวเน็ตเซียจูเลีย
หมวดหมู่:นักฟุตบอลทีมชาติอิตาลี
สถานีย่อย:การเขียนโปรแกรมคอมพิวเตอร์

สถานีย่อยการเขียนโปรแกรม
ยินดีต้อนรับสู่สถานีย่อยการเขียนโปรแกรม
ทุกคนร่วมสร้างได้ตามนโยบายวิกิพีเดีย
เริ่มสร้างเมื่อ 22 พฤศจิกายน พ.ศ. 2549
การเขียนโปรแกรม เป็นขั้นตอนการเขียน ทดสอบ และดูแล (ขั้นตอนที่กล่าวข้างต้น เป็นหลักของการวิเคราะห์และออกแบบระบบ)  ซอร์สโค้ดของโปรแกรมคอมพิวเตอร์ ซึ่งซอร์สโค้ดนั้นจะเขียนด้วยภาษาโปรแกรม ขั้นตอนการเขียนโปรแกรมต้องการความรู้ในหลายด้านด้วยกัน เกี่ยวกับโปรแกรมที่ต้องการจะเขียน และอัลกอริธึมที่จะใช้ (อัลกอริธึม คือ วิธีคิดในการแก้ปัญหาต่าง ๆ ซึ่งอาจง่าย หรือยาก ขั้นตอนน้อย หรือ มาก ก็ได้ แต่ อัลกอริธึมที่ดี จะง่ายกว่า และขั้นตอนน้อยกว่า โดยจะต้องได้ผลลัพธ์ที่เหมือนกัน หรือดีกว่า) ซึ่งการเขียนโปรแกรมถือเป็นเพียงขั้นหนึ่งในวงจรชีวิตของการพัฒนาซอฟแวร์
การเขียนโปรแกรมจะได้มาซึ่งซอร์สโค้ดของโปรแกรมนั้นๆ โดยปกติแล้วจะอยู่ในรูปแบบข้อความธรรมดา ซึ่งไม่สามารถนำไปใช้งานได้ จะต้องผ่านกระบวนการที่ทำให้ซอร์สโค้ดสามารถใช้งานได้ โดยจะประกอบด้วย
1.คอมไพล์ เป็นการแปลซอร์สโค้ดนั้นให้เป็นภาษาเครื่อง (machine language) หนึ่งครั้ง เพื่อให้ได้แฟ้มข้อมูลที่สามารถทำงานได้ เช่น ภาษาพาสคาล,ภาษาซี,ภาษาเบสิกเรียกตัวแปลซอร์สโค้ดชนิดนี้ว่า คอมไพเลอร์
2.อินเทอร์พรีท เป็นการแปลซอร์สโค้ดให้เป็นภาษาเครื่อง(machine language)ทุกครั้งที่ต้องการใช้โปรแกรม เช่น ภาษาเอชทีเอ็มแอลเรียกตัวแปลซอร์สโค้ดชนิดนี้ว่า อินเทอร์พรีทเตอร์
3.แอสเซ็ม เป็นการแปลซอร์สโค้ดนั้นให้เป็นภาษาเครื่อง(machine language) หนึ่งครั้ง เพื่อให้ได้แฟ้มข้อมูลที่สามารถทำงานได้ ใช้กับ ภาษาแอสเซ็มบลี เท่านั้นเรียกตัวแปลซอร์สโค้ดชนิดนี้ว่า แอสเซ็มเบลอร์
การเขียนโปรแกรมถือว่าเป็นการผสมผสานกันระหว่างศาสตร์ของ ศิลปะ วิทยาศาสตร์  คณิตศาสตร์ และ วิศวกรรม เข้าด้วยกัน
 หมวดหมู่
การเขียนโปรแกรม
 สถานีย่อยอื่น ๆ
การเขียนโปรแกรม
วันอนุรักษ์มรดกไทย

วันอนุรักษ์มรดกไทย  ตรงกับวันที่ 2 เมษายนของทุกปี ซึ่งตรงกับวันคล้ายวันพระราชสมภพของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในฐานะมีพระมหากรุณาธิคุณอย่างใหญ่หลวงในงานด้านศิลปวัฒนธรรมของชาติ

** ประวัติ**
คณะกรรมการอำนวยการวันอนุรักษ์มรดกไทย  ได้มีมติเห็นชอบคำจำกัดความคำว่ามรดกไทย คือ "มรดกทางวัฒนธรรมที่แสดงออกถึงสัญลักษณ์ของความเป็นชาติ  ซึ่งได้แก่ โบราณวัตถุ ศิลปวัตถุ โบราณสถาน วรรณกรรม ศิลปหัตถกรรม นาฏศิลป์และดนตรี  ตลอดจนถึงการดำเนินชีวิตและคุณค่าประเพณีต่างๆ อันเป็นผลผลิตร่วมกันของผู้คนในผืนแผ่นดินในช่วงระยะเวลาที่ผ่านมา"
คณะรัฐมนตรีซึ่งมี ฯพณฯ พลเอกเปรม ติณสูลานนท์ เป็นนายกรัฐมนตรี ได้มีมติเมื่อวันที่ 26 กุมภาพันธ์ พ.ศ. 2528 ประกาศให้วันที่ 2 เมษายนของทุกปี ซึ่งเป็นวันคล้ายวันพระราชสมภพของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เป็น "วันอนุรักษ์มรดกไทย" ทั้งนี้ เพื่อรณรงค์สร้างความเข้าใจ ความสำนึกรัก และหวงแหนในมรดกทางศิลปวัฒนธรรมของชาติ รวมทั้งให้ประชาชนได้เข้ามามีส่วนร่วมในการพิทักษ์รักษามรดกทางวัฒนธรรมอันเป็นเอกลักษณ์ของชาติให้มากยิ่งขึ้น รวมทั้งกิจกรรมเนื่องในวันอนุรักษ์มรดกไทย เพื่อน้อมเกล้าฯ ถวายเป็นราชสักการะแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในฐานะมีพระมหากรุณาธิคุณอย่างใหญ่หลวงในงานด้านศิลปวัฒนธรรมของชาติตลอดมา โดยแต่งตั้งคณะกรรมการอำนวยการวันอนุรักษ์มรดกไทย เป็นผู้รับผิดชอบดำเนินการโดยมี ฯพณฯ พลเอกเปรม ติณสูลานนท์ นายกรัฐมนตรีเป็นประธานกรรมการฯ อธิบดีกรมศิลปากรเป็นกรรมการและเลขานุการ พร้อมผู้ทรงคุณวุฒิจากส่วนราชการ รัฐวิสาหกิจและเอกชนรวม 28 คน ได้มีการจัดตั้งกองทุนอนุรักษ์มรดกไทยขึ้นทุกจังหวัดทั่วประเทศ เพื่อเปิดโอกาสให้ประชาชนทั้งหลายได้มีโอกาสเข้ามามีส่วนร่วมในการอนุรักษ์มรดกทางวัฒนธรรมไทย เนื่องจากงบประมาณของรัฐมีไม่เพียงพอ

**วัตถุประสงค์ของการจัดงานวันอนุรักษ์มรดกไทย**
# เพื่อรณรงค์ให้มีการสงวนรักษามรดกทางศิลปวัฒนธรรมของชาติอย่างถูกวิธี
# เพื่อส่งเสริมสนับสนุนให้ประชาชนและภาคเอกชนได้มีความรู้สึกร่วมในความเป็นเจ้าของโบราณสถาน โบราณวัตถุและร่วมรับผิดชอบดูแลทะนุบำรุงรักษาได้เป็นมรดกไทยประจำถิ่น
# เพื่อพัฒนาอุตสาหกรรมการท่องเที่ยวในท้องถิ่น
# เพื่อลดอัตราการสูญเสีย และการถูกทำลายของโบราณสถานโบราณวัตถุให้น้อยลง
อนุรักษ์มรดกไทย
หมวดหมู่:วันสำคัญในเดือนเมษายน
วิตามินเอ

ไฟล์:All-trans-Retinol2.svg|right|thumb|360px|โครงสร้างของเรตินอล วิตามินเอที่พบได้บ่อย
วิตามินเอ เป็นวิตามินที่ละลายได้ในไขมัน  มีส่วนประกอบสำคัญของคอร์เนีย และยังมีผลต่อการเจริญเติบโต การสร้างกระดูก และระบบสืบพันธุ์ นอกจากนี้ ยังป้องกันการติดเชื้อระบบทางเดินอาหาร ระบบทางเดินหายใจ และระบบขับปัสสาวะ ทำให้ผิวและผมแข็งแรง
ค้นพบโดย ดร. อี.วี. แมคคอลลัม (E.V. McCollum) นักวิทยาศาสตร์ชาวอเมริกัน
วิตามินเอ แบ่งออกเป็น 2 กลุ่ม 
# อยู่ในรูปแบบวิตามินอยู่แล้ว (Proformed Vitamin A) หรือเรียกว่า Retinol ซึ่งได้มาจากเนื้อสัตว์ เช่น น้ำมันตับปลา
# กำลังจะเป็นวิตามินเอ (Provitamin A) หรือเรียกว่า Carotene เป็นสารที่เมื่อเข้าสู่รางกายจึงได้รับการเปลี่ยนเป็นวิตามินเอ พบมากในผักสีต่างๆ เช่น แครอท ผักโขม

**ประโยชน์**
ช่วยในการมองเห็นในที่มืดและป้องกันการแพ้แสงต่างๆที่เป็นผลเสียต่อสายตาอีกด้วย

**แหล่งวิตามินเอ**
ผักผลไม้ที่ให้วิตามินเอส่วนใหญ่จะมีสีเหลือง ส้ม แดง และเขียวเข้ม เพราะมีเบต้าแคโรทีนและแคโรนอยด์ที่ร่างกายจะเปลี่ยนเป็นวิตามินเอต่อไป เนื่องด้วยวิตามินเอในผักผลไม้มีความไวต่อออกซิเจนมาก ดังนั้นวิธีการต้มที่ป้องกันการสูญเสียวิตามินได้ดีทีสุดคือ ควรปิดฝาภาชนะขณะต้มและใส่น้ำน้อยๆ
ร่ายกายต้องการวิตามินเอในแต่ละวันอยู่ที่วันละ 4,000-5,000 IU

**อันตรายจากการขาดวิตามินเอ**
 โรคผิวหนัง เนื่องจากวิตามินเอมีส่วนสำคัญในการรักษาสภาพเยื่อบุผิวหนัง ขาดวิตามินเอทำให้ผิวพรรณขาดความชุ่มชื้น หยาบกร้าน แห้งแตก โดยเฉพาะผิวหนังบริเวณข้อศอก ตาตุ่มและข้อต่อต่างๆ ซึ่งอาจนำไปสู่โรคผิวหนัง เช่น สิวและโรคติดเชื้ออื่นๆ ได้- ตาฟาง หน้าที่ของวิตามินเอคือช่วยในการสร้างสารที่ใช้ในการมองเห็น หากขาดจะทำให้มองเห็นได้ยากในเวลากลางคืนหรือในที่แสงสว่างน้อย และทำให้เยื่อบุตาแห้ง กระจกตาเป็นแผล ในกรณีที่ร่างกายขาดวิตามินเออย่างรุนแรงอาจทำให้ตาบอดได้- ความต้านทานโรคต่ำ วิตามินเอเป็นตัวช่วยสำคัญที่ทำให้ระบบภูมิคุ้มกันในร่างกายของเราทำงานตามปกติ การขาดวิตามินเอจึงทำให้เกิดโรคติดเชื้อในระบบทางเดินหายใจได้ง่าย อีกทั้งยังทำให้เกิดการอักเสบในโพรงจมูก ช่องปาก คอ และที่ต่อมน้ำลาย

**อันตรายจากการได้รับวิตามินเอเกินขนาด**
 แท้งลูกหรือพิการ หญิงมีครรภ์ที่ได้รับวิตามินเอมากเกินไปมีความเสี่ยงต่อภาวะทารกในครรภ์คลอดออกมาพิการหรือแท้งได้ เนื่องจากวิตามินเอมีผลต่อการเจริญเติบโตของเด็กในครรภ์ ซึ่งอาจทำให้เด็กมีความผิดปกติที่ทางเดินปัสสาวะ กระดูกผิดรูป หรือมีติ่งปูดออกมาที่บริเวณหู- อ่อนเพลีย หากร่างกายได้รับวิตามินเอเกินครั้งละ 15,000 ไมโครกรัม จะมีผลทำให้รู้สึกอ่อนเพลียและอาเจียนได้- เจ็บกระดูกและข้อต่อ เบื่ออาหาร เซื่องซึม นอนไม่หลับ กระวนกระวาย ผมร่วง ปวดศีรษะ ท้องผูก ทั้งหมดนี้เป็นโทษในระยะยาวที่เกิดจากการรับประทานวิตามินเอมากเกินไป-  ในสัตว์กระเพาะเดี่ยวเมื่อได้รับเกินความต้องการ 4-10 เท่า จะทำให้โครงกระดูกผิดปกติ-  ในสัตว์เคี้ยวเอื้องเมื่อได้รับเกิน 30 เท่า จะเกิดอาการผิดปกติ

**อ้างอิง**
 นิตยสารชีวจิต ฉบับวันที่ 1 พฤษภาคม 2550
หมวดหมู่:วิตามิน
หมวดหมู่:โมเลกุลชีวภาพ
สถานีย่อย:สถาบันอุดมศึกษาไทย/ส่วนหัว

110px
"...ปริญญาที่ได้ไปนั้นที่จะเป็นประโยชน์และมีราคาก็อยู่ที่ตัวผู้ได้ไปเอง ถ้าผู้ได้ไปไม่ทำความพยายาม นึกว่าจะอาศัยเกาะปริญญาให้ยกตัวเหาะขึ้นไปนั้นเป็นของทำไม่ได้ ลาภหรือทรัพย์สินทั้งหลายก็ดี จะได้มาด้วยความพยายามทั้งนั้น ถ้านอนเฉย ๆ ไม่ทำอะไร จะให้คนเอาเงินทองลาภยศมาส่งให้นั้นเป็นหวังไม่ได้ เราต้องใช้ความพยายามตลอดไป..."
พระราชดำรัสในพระบาทสมเด็จพระปกเกล้าเจ้าอยู่หัว
สถานีย่อย:สถาบันอุดมศึกษาไทย/รู้ไหมว่า

*... เครื่องหมายราชการ ของสำนักงานคณะกรรมการการอุดมศึกษา คือ "พระวชิระ" อันเป็นตราประจำพระองค์พระบาทสมเด็จพระมงกุฏเกล้าเจ้าอยู่หัว
*... นักศึกษาต่างประเทศ ที่เข้ามาเรียนในสถาบันอุดมศึกษาไทยมากที่สุด 5 อันดับแรก ได้แก่ จีน ลาว พม่า เวียดนาม และกัมพูชา ตามลำดับ (ข้อมูลปี พ.ศ. 2552) 
*... คำว่า "ราชภัฏ" ซึ่งเป็นชื่อของมหาวิทยาลัยราชภัฏนั้น มีความหมายว่า "เป็นปราชญ์ของพระราชา"
*... ตราสัญลักษณ์ ของมหาวิทยาลัยเกษตรศาสตร์ และมหาวิทยาลัยแม่โจ้ เป็นรูป พระพิรุณทรงนาค เหมือนกัน
รู้ไหมว่า...ก่อนหน้านี้
แม่แบบ:เหตุการณ์ปัจจุบัน/2549 พฤศจิกายน 23

*กรมประชาสัมพันธ์จับมือสถานีวิทยุโทรทัศน์ทุกช่อง ใช้สัญลักษณ์บนหน้าจอโทรทัศน์ แบ่งประเภทรายการให้เหมาะสมกับกลุ่มผู้รับชม หรือจัดเรตติ้งรายการโทรทัศน์เป็นครั้งแรกของเมืองไทย เริ่มตั้งแต่วันที่ 1 ธันวาคม 2549  (กปส.)
*กกต. ระบุมีพรรคการเมืองอยู่ระหว่างการพิจารณายุบพรรค 11 พรรค  (กปส.)
}
ฟุตบอลทีมชาติภูฏาน

ฟุตบอลทีมชาติภูฏาน เป็นทีมฟุตบอลตัวแทนจากประเทศภูฏาน อยู่ภายใต้การควบคุมของสหพันธ์ฟุตบอลภูฏาน เริ่มก่อตั้งในปี พ.ศ. 2526 (ค.ศ. 1983) และเข้าร่วมกับฟีฟ่าตั้งแต่ปี พ.ศ. 2543 ทีมชาติภูฏานชนะประเทศอื่นครั้งแรกในวันที่ 30 มิถุนายน พ.ศ. 2545 โดยแข่งกับทีมชาติมอนต์เซอร์รัตในเมืองทิมพูเมืองหลวงของภูฏาน และเกมการแข่งขันนี้ถูกสร้างไปเป็นหนังภาพยนตร์เรื่อง "The Other Final" ในเวลาต่อมา

**ผลงาน**

**ฟุตบอลโลก**
 1993-2006 - ไม่ได้เข้าร่วม- 2010–2022 – ไม่ผ่านรอบคัดเลือก

**เอเชียนคัพ**
 1956-1996 - ไม่ได้เข้าร่วม- 2000-2004 - ไม่ผ่านรอบคัดเลือก- 2007 - ไม่ได้เข้าร่วม

**เซาท์เอเชียนฟุตบอลคัพ**
 1993-1999 - ไม่ได้เข้าร่วม- 2003-2005 - รอบแรก

**เอเอฟซีแชลเลนจ์คัพ**
 2006 - รอบแรก

**แหล่งข้อมูลอื่น**
  รายละเอียด ทีมชาติภูฏาน date=2006-09-02  จากเว็บฟีฟ่า 
ภูฏาน
หมวดหมู่:ฟุตบอลในประเทศภูฏาน
เอเอฟซีแชลเลนจ์คัพ

เอเอฟซีแชลเลนจ์คัพ (AFC Challenge Cup) เป็นการแข่งขันฟุตบอลระดับประเทศจัดขึ้นโดยสมาพันธ์ฟุตบอลเอเชีย โดยเป็นการแข่งขันพิเศษนอกเหนือจากเอเชียนคัพ โดยเปิดโอกาสให้ทีมที่อยู่ระหว่างการพัฒนาได้มีการแข่งขันขึ้น เริ่มมีการจัดครั้งแรกในปี พ.ศ. 2549 ที่ ประเทศบังกลาเทศ โดยผู้ชนะในครั้งนั้น ทีมชาติทาจิกิสถาน โดยในปี พ.ศ. 2551 จัดขึ้นที่ประเทศอินเดีย หลังจากที่ไต้หวัน ได้ถูกเสนอให้เป็นเจ้าภาพ แต่ไม่สามารถจัดการแข่งขันได้  และอินเดียเป็นผู้ชนะเลิศในครั้งนั้น

**ประเทศที่เข้าร่วม**
ประเทศที่เป็นทีมระดับรองในสมาพันธ์ฟุตบอลเอเซีย 20 ทีม 
Former participants
แผนที่ของทีมประเทศต่าง ๆ กับผลงานที่ดีที่สุดในเอเอฟซีแชลเลนจ์คัพ- Guam ฟุตบอลทีมชาติกวม - North Korea ฟุตบอลทีมชาติเกาหลีเหนือ- Cambodia ฟุตบอลทีมชาติกัมพูชา - Kyrgyzstan ฟุตบอลทีมชาติคีร์กีซสถาน - Bhutan ฟุตบอลทีมชาติภูฏาน - Turkmenistan ฟุตบอลทีมชาติเติร์กเมนิสถาน - Taiwan ฟุตบอลทีมชาติไต้หวัน - Tajikistan ฟุตบอลทีมชาติทาจิกิสถาน - Nepal ฟุตบอลทีมชาติเนปาล - Brunei ฟุตบอลทีมชาติบรูไน - Bangladesh ฟุตบอลทีมชาติบังกลาเทศ- Pakistan ฟุตบอลทีมชาติปากีสถาน - Palestine ฟุตบอลทีมชาติปาเลสไตน์ - Myanmar ฟุตบอลทีมชาติพม่า - Philippines ฟุตบอลทีมชาติฟิลิปปินส์ - Macau ฟุตบอลทีมชาติมาเก๊า - Laos ฟุตบอลทีมชาติลาว - Sri Lanka ฟุตบอลทีมชาติศรีลังกา - Afghanistan ฟุตบอลทีมชาติอัฟกานิสถาน - India ฟุตบอลทีมชาติอินเดีย

**ผลการแข่งขัน**

**ความสำเร็จในเอเอฟซีแชลเลนจ์คัพ**

**อ้างอิง**

**แหล่งข้อมูลอื่น**
  รายละเอียดการแข่ง เอเอฟซีแชลเลนจ์คัพ 2006 จาก rsssf.com
ชลแลนจ์คัพ
โอแอลพีซี

ตัวอย่างเครื่องแลปทอปในโครงการโครงการโอแอลพีซี (OLPC One Laptop Per Child) หรือ XO-1 หรือชื่อเดิมคือโครงการ $100 laptop เป็นโครงการในการจัดการคอมพิวเตอร์แลปทอปราคาประหยัด โดยทางองค์กรในสหรัฐอเมริกาและความร่วมมือกับ เอ็มไอทีแล็บ โดยคอมพิวเตอร์นี้จะใช้ระบบปฏิบัติการลินุกซ์

**โอแอลพีซีประเทศไทย**
โครงการเริ่มต้นจากความต้องการคอมพิวเตอร์ราคาถูก มีขึ้นมาหลายยุคหลายสมัยแล้ว เริ่มจากการพัฒนาไมโครคอมพิวเตอร์ 32 บิตในประเทศไทย โดย ดร.พันธ์ศักดิ์ ศิริรัชตพงษ์ ในช่วงประมาณ พ.ศ. 2526 เป็นผลทำให้เครื่องคอมพิวเตอร์ส่วนบุคคล ราคาต่ำลง  โดยการสนับสนุนของ เนคเทค ซึ่งหน่วยงานวิจัยและพัฒนาทางด้านอิเล็กทรอนิกส์ และคอมพิวเตอร์เทคโนโลยี และนวัตกรรมใหม่สู่สังคมและประเทศชาติ การนำเสนอข้อมูลการให้ความรู้ความถูกต้องทางด้านคอมพิวเตอร์แก่ประชาชนมาโดยลำดับ จากการศึกษา และเก็บข้อมูลการใช้งาน ICT ในประเทศทำให้เราได้ตระหนักถึงความสำคัญของคอมพิวเตอร์ และการรับรู้ข่าวสารในรูปแบบดิจิตัล ซึ่งนำไปสู่จุดเริ่มในการพัฒนาโครงการคอมพิวเตอร์ราคาประหยัดครั้งใหญ่อีกครั้งหนึ่ง ในช่วงตั้งแต่ปี 2542 จนมาถึงโครงการคอมพิวเตอร์ ICT 
ในช่วงปลายปี 2547 หลังจากที่ ดร.ทวีศักดิ์ กออนันตกูล ผอ.เนคเทคในขณะนั้น ได้พบกับ นิโคลัส เนโกรพอนตี เพื่อรับทราบเกี่ยวกับโครงการ เราก็ได้ศึกษาและติดตามความเคลื่อนไหวต่างๆของ OLPC อย่างไกล้ชิด จนกระทั่งได้รับบอร์ดต้นแบบมาทดสอบและพัฒนาซอฟต์แวร์ 
ในช่วงเวลาใกล้เคียงกัน ก็ได้ศึกษาโครงการคอมพิวเตอร์ราคาประหยัดจากโครงการอื่นๆด้วย เช่น เอเอ็มดี รุ่น 50x15 และ อินเทล รุ่น Affordable PC (APC) คู่ขนานกันมาโดยตลอด ซึ่งในปัจจุบันนี้ (2006/11) เนคเทคพบว่า โครงการ OLPC เป็นโครงการซึ่งได้มีความก้าวหน้าไปอย่างรวดเร็วมาก มีผลงานใหม่ๆออกมาแทบทุกสัปดาห์ รวมถึงความเอาจริงเอาจังในการผลักดันเครื่องตัวอย่างระดับการผลิตสู่ตลาดใหญ่ (B1) ออกมา ความก้าวหน้านี้มีความสำคัญในระดับที่เป็นเครื่องมือเพื่อพัฒนาการเรียนรู้ของเด็กๆ ที่ทรงประสิทธิภาพ ด้วยแนวความคิดที่แตกต่าง รวมถึงการจัดระบบเครือข่ายแบบ Mesh Wireless Network กับระบบฏิบัติการที่มีโปรแกรมเปลือกตามรูปแบบของ Instant Messaging โดยติดกล้องเว็บแคมเข้ากับ OLPC ทุกเครื่อง และเมื่อปิดเครื่อง ระบบเครือข่ายของ OLPC แต่ละตัวยังคงทำงานอยู่ได้ด้วยตนเอง เพื่อทำหน้าที่เป็นตัวจัดส่งข้อมูลไร้สาย ที่ทำงานอย่างอิสระ
โครงการในประเทศไทย เนคเทคและสถาบันหุ่นยนต์ภาคสนาม ได้มีส่วนร่วมในการศึกษาข้อมูลทางด้านเทคนิคฮาร์ดแวร์ และระบบปฏิบัติการแบบ โอเพนซอร์ส รวมถึง Activity ต่างๆ ที่ใช้ในระบบ โดยมูลนิธิศึกษาพัฒน์ และโรงเรียนดรุณสิกขาลัย ให้การสนับสนุนในด้านต่างๆ ซึ่งประสานความร่วมมือระหว่าง OLPC HEAD, Media Lab, MIT โดยผู้บริหารระดับสูงของหน่วยงานดังกล่าว ได้มีการประชุมเพื่อหารือเกี่ยวกับแนวทางด้านต่างๆ เป็นประจำเสมอมา ซึ่งสามารถอ่านข้อมูลเพิ่มเติมได้จากแหล่งความรู้ต่อไปนี้

**แหล่งข้อมูลอื่น**
  OLPC Thailand's initiative date=2007-10-25  หน้าหลักแบบวิกิของโครงการ-  คอมพิวเตอร์ราคาประหยัดเพื่อการศึกษาและผู้เริ่มต้น 2550 date=2007-10-24 -  OLPC Official Website date=2020-05-10 -  The first of B1 machines have been built!-  Gallery link จาก เนคเทคfix-attempted=yes 
หมวดหมู่:คอมพิวเตอร์เคลื่อนที่
หมวดหมู่:การพัฒนา
หมวดหมู่:เทคโนโลยีสารสนเทศและการสื่อสารเพื่อการพัฒนา
หมวดหมู่:แล็ปท็อป
สัมมาสมาธิ

สัมมาสมาธิ แปลว่า สมาธิชอบ  คือความตั้งใจมั่นโดยถูกทาง โดยการที่กุศลจิตมีอารมณ์เป็นอันเดียว ความตั้งมั่นแห่งกุศลจิตในอารมณ์อันใดอันหนึ่ง ไม่ฟุ้งซ่านเข้าถึง ปฐมฌาน ทุติยฌาน ตติยฌาน และ จตุตถฌาน ความที่จิตตั้งมั่นในฌานทั้ง 4 นี้

**ความแตกต่างของสมาธิและสัมมาสมาธิ**
#คำว่าสมาธิ กับคำว่า สัมมาสมาธิ มีความแตกต่างกัน สมาธิได้แก่การถือเอา อารมณ์ใดอารมณ์หนึ่ง ทำให้แน่วแน่อยู่ในอารมณ์นั้น แบบสมถะสมาธิ สัมมาสมาธินั้น เป็นสมาธิที่มีรากฐานจากการกำหนดรู้ ในมหาสติปัฏฐานทั้ง 4 คือกาย เวทนา จิต ธรรม
#มรรค 8 คือหนทางแห่งการดำรงชีวิตอย่างรู้แจ้ง มีสติเป็นพี้นฐานด้วยการฝึกสติสามารถพัฒนาสมาธิจิตซึ่งจะช่วยให้บรรลุถึงปัญญา จึงสามารถบรรลุถึงสัมมาทิฐิ สัมมาสังกัปปะ สัมมาวาจา สัมมากัมมันตะ สัมมาอาชีวะ สัมมาวายามะ สัมมาสติ และสัมมาสมาธิ เมื่อนั้นปัญญา ความเข้าใจในธรรม ซึ่งพัฒนาขึ้นนั้นสามารถกำจัดความไม่รู้ (อวิชชา) ได้ในที่สุด

**ลักษณะของสัมมาสมาธิ**
#จิตสงัดแล้วจากกามทั้งหลาย สงัดแล้วจากกรรมที่เป็นอกุศลธรรมทั้งหลาย เข้าถึงปฐมฌาน ประกอบด้วยวิตกวิจาร มีปีติและสุขอันเกิดจากวิเวก 
#เพราะความที่วิตกวิจารทั้งสองระงับลง เข้าถึงทุติยฌาน เป็นเครื่องผ่องใสแห่งใจในภายใน ให้สมาธิเป็นธรรมอันเอกผุดขึ้น ไม่มีวิตกวิจาร มีแต่ปีติและสุขอันเกิดจากสมาธิ 
#เพราะความจางคลายไปแห่งปีติ เป็นผู้อยู่อุเบกขา มีสติและสัมปชัญญะ และเสวยสุขด้วยนามกาย  มีสติ อยู่เป็นปรกติสุข  เข้าถึงตติยฌาน
#เพราะละสุขและทุกข์เสียได้ เพราะความดับไปแห่งโสมนัสและโทมนัสทั้งสอง เข้าถึงจตุตถฌาน ไม่มีทุกข์ ไม่มีสุข มีแต่ความที่สติเป็นธรรมชาติบริสุทธิ์เพราะอุเบกขา

**ดูเพิ่ม**
มรรค

**อ้างอิง**
#มหาวรรค ทีฆนิกาย ไตรปิฎกเล่มที่ ๑๐/๓๔๙/๒๙๙(อริย. ๑๒๗๘)
# เว็บไซต์ธรรมะอิสระ date=2007-03-12 
หมวดหมู่:อริยสัจ
หมวดหมู่:คำศัพท์ศาสนาพุทธ
สถานีย่อย:สถาบันอุดมศึกษาไทย/หัวข้อสำคัญ

*สถาบันอุดมศึกษา - รายชื่อสถาบันอุดมศึกษา • ต้นไม้ประจำมหาวิทยาลัย • เพลงมหาวิทยาลัย • อาจารย์มหาวิทยาลัย • อันดับมหาวิทยาลัย • ตำแหน่งทางวิชาการ • ผลงานวิจัย • ระดับปริญญา • สาขาวิชา • พิธีพระราชทานปริญญาบัตร • พิพิธภัณฑ์- ประเภทของสถาบันอุดมศึกษา - สถาบันอุดมศึกษาของรัฐ • สถาบันอุดมศึกษาเอกชน • สถาบันอุดมศึกษาในกำกับของรัฐ • สถาบันอุดมศึกษานานาชาติ • มหาวิทยาลัยสงฆ์  • บัณฑิตวิทยาลัย • วิทยาลัย 
*คณะ- คณะเกษตร คณะเกษตรศาสตร์ คณะวนศาสตร์ - คณะกายภาพบำบัด - คณะทันตแพทยศาสตร์ - คณะเทคนิคการแพทย์- คณะนิติศาสตร์ - คณะนิเทศศาสตร์ คณะวารสารศาสตร์และสื่อสารมวลชน คณะวิทยาการสื่อสาร - คณะพยาบาลศาสตร์ - คณะพาณิชยศาสตร์และการบัญชี คณะบริหารธุรกิจ คณะวิทยาการจัดการ- คณะแพทยศาสตร์ - คณะเภสัชศาสตร์ - คณะมนุษยศาสตร์ คณะอักษรศาสตร์  คณะศิลปศาสตร์ - คณะรัฐศาสตร์- คณะวิทยาศาสตร์- คณะวิศวกรรมศาสตร์- คณะศิลปกรรมศาสตร์ - คณะเศรษฐศาสตร์ - คณะศึกษาศาสตร์ คณะครุศาสตร์ - คณะสถาปัตยกรรมศาสตร์ - คณะสหเวชศาสตร์- คณะสาธารณสุขศาสตร์ - คณะสังคมศาสตร์ - คณะสัตวแพทยศาสตร์
*กิจกรรมมหาวิทยาลัย - กีฬามหาวิทยาลัยโลก • กีฬามหาวิทยาลัยแห่งประเทศไทย • กิจกรรมระหว่างมหาวิทยาลัย • ฟุตบอลยูลีก • รับน้อง • งานฟุตบอลประเพณีจุฬาฯ–ธรรมศาสตร์
เค้ก

เค้ก (cake) เป็นอาหารชนิดหนึ่งที่มักมีรสหวานและผ่านกระบวนการอบ ทำมาจากแป้งสาลี, น้ำตาล และส่วนประกอบอื่นแล้วแต่ชนิดของเค้ก เช่น ไข่ ผัก ถั่ว ผลไม้ที่ให้รสหวานหรือเปรี้ยว ชีส คัสตาร์ด หรือส่วนประกอบที่มีไขมัน เช่น เนย นม เนยเทียม เป็นต้น นิยมรับประทานเป็นของหวาน และเฉลิมฉลองในเทศกาลต่าง ๆ โดยเฉพาะอย่างยิ่งในวันเกิดและวันแต่งงาน ซึ่งมีตำรับหรือสูตรการทำเค้กในที่ต่าง ๆ เป็นจำนวนมาก อีกทั้งตำรับการทำเค้กบางสูตรก็มีการสืบทอดการทำเป็นเวลาหลายศตวรรษ แสดงถึงความเป็นอาหารหวานที่นิยมไปทั่วโลก ปัจจุบันมีผู้สนใจที่อยากเรียนทำเค้กในจุดประสงค์ที่หลากหลาย อย่างเช่น เรียนเพื่อที่จะนำมาประกอบอาชีพเปิดร้านเค้ก เป็นต้น

**ชนิดของเค้ก**
เค้กแบ่งได้เป็นหลายประเภท ดังนี้- เค้กเนย (butter cake) ส่วนผสมหลักที่ทำให้ขึ้นฟูคือเนย โดยจะตีเนยกับน้ำตาลให้เป็นครีมฟูก่อน จึงเติมไข่ นม และแป้ง แบ่งย่อยได้อีกหลายชนิด เช่น เค้กชั้น ฟรุตเค้ก และเค้กปอนด์ ซึ่งหมายถึง เค้กที่ทำจากแป้งสาลีหนึ่งปอนด์ น้ำตาลหนึ่งปอนด์และ เนยหนึ่งปอนด์- เค้กไข่ (foam cake) เป็นเค้กที่ขึ้นฟูโดยตีฟองอากาศเข้าไปในไข่ แบ่งย่อยเป็น 3 ชนิดคือ
** ชิฟฟอนเค้ก (chiffon cake) ชิฟฟอนเค้ก หรือ ชีฟองเค้ก ปัจจุบันเป็นที่นิยมกันมากในกลุ่มผู้ที่ต้องการบริโภคเค้กที่มีไขมันไม่มาก และรสชาติที่ไม่เลี่ยนจนเกินไปและด้วยเอกลักษณ์ประจำตัว นั่นก็คือความนุ่มละมุนละไมอีกทั้งสามารถดัดแปลงรสชาติได้มากและหลากหลาย ทั้งยังขายง่ายต้นทุนต่ำได้กำไรสูง จึงทำให้มีผู้สนใจในการประกอบกิจการเพื่อผลิตและจำหน่ายเป็นจำนวนมาก
** เค้กไข่ขาว (angle food cake) ใช้ไข่ขาวล้วน ไม่ใส่ไข่แดงและไขมันใด ๆ แต่ใส่น้ำตาลมาก
** สปันจ์เค้ก (sponge cake) เป็นเค้กที่ตีไข่ทั้งฟองกับน้ำตาลให้ขึ้นฟู- มูสเค้ก (mousse cake) เป็นเค้กที่ตีไข่ขาวหรือวิปครีมให้ฟูก่อนจะผสมกับส่วนผสมอื่น ทำให้เค้กนุ่ม เบา มักใส่เจลาตินเพื่อช่วยให้คงรูป และต้องแช่เย็นไว้จนกว่าจะรับประทาน- ชีสเค้ก (cheesecake) เป็นเค้กที่มีครีมชีสเป็นองค์ประกอบหลัก มีทั้งแบบอบ และแบบไม่อบแต่ใส่เจลาตินเป็นตัวช่วยให้คงรูปร่าง การเก็บรักษาต้องแช่เย็น

**ดูเพิ่ม**
 แพนเค้ก

**อ้างอิง**

**แหล่งข้อมูลอื่น**
  คู่มือการทำเค้ก date=9 February 2007  จากวิทยาลัยเทคโนโลยีสัตหีบ-  คู่มือและส่วนผสมการทำเค้ก จากวิกิตำราภาษาอังกฤษ-  วิธีทำเค้ก date=17 May 2021  จากส้มซ่าดอตคอม

หมวดหมู่:อาหารโลก
หมวดหมู่:อาหารยุโรป
หมวดหมู่:ประเภทของอาหาร
กฎของเบนฟอร์ด

การกระจายของเลขโดดหลักแรกตามกฎของเบนฟอร์ด แต่ละแท่งแสดงเลขโดดหนึ่ง และความสูงของแท่งแสดงร้อยละของจำนวนซึ่งเริ่มต้นด้วยเลขโดดนั้น
การลงจุดความถี่ของของเลขโดดนัยสำคัญหลักแรกของค่าคงตัวทางฟิสิกส์ (เขียว) เทียบกับกฎของเบนฟอร์ด (แดง)
กฎของเบนฟอร์ด (Benford's law) หรือ กฎเลขโดดตัวแรก หมายถึง ความถี่การกระจายเลขโดดในหลายแหล่งข้อมูลในชีวิตจริง (แต่ไม่ใช่ทั้งหมด) ในการกระจายนี้ ปรากฏว่าเลข 1 เป็นเลขหลักแรกมากถึงราว 30% ของทั้งหมด ขณะที่เลขมากกว่า 1 มีความถี่เป็นเลขหลักแรกน้อยกว่า โดยเลข 9 เป็นเลขหลักแรกน้อยกว่า 5% ของทั้งหมด กฎของเบนฟอร์ดยังว่าด้วยการกระจายคาดหมายของเลขโดดหลักอื่นด้วย ซึ่งมาใกล้การกระจายเป็นรูปแบบเดียวกัน
พบว่าผลลัพธ์นี้ใช้ได้กับชุดข้อมูลหลากหลาย รวมถึงใบแจ้งหนี้ไฟฟ้า ที่อยู่ถนน ราคาหลักทรัพย์ จำนวนประชากร อัตราตาย ความยาวแม่น้ำ ค่าคงตัวทางฟิสิกส์และคณิตศาสตร์ และกระบวนการซึ่งอธิบายด้วยกฎเลขยกกำลัง ซึ่งพบได้บ่อย กฎของเบนฟอร์ดมีแนวโน้มแม่นยำที่สุดเมื่อค่ามีการกระจายตัวที่หลากหลายอันดับของขนาด  
กราฟที่แสดงขวามือแสดงกฎของเบนฟอร์ดสำหรับฐาน 10 มีนัยทั่วไปของกฎต่อจำนวนที่แสดงในฐานอื่น (เช่น ฐาน 16) และยังมีนัยทั่วไปตั้งแต่เลขโดดหลักแรกจนถึงเลขโดด n หลักแรก
กฎนี้ได้ชื่อตามนักฟิสิกส์ แฟรงก์ เบนฟอร์ด ซึ่งระบุใน ค.ศ. 1938 แม้ไซมอน นิวคอมบ์จะเคยระบุไว้ก่อนแล้วใน ค.ศ. 1881

**นิยาม**
เซตของจำนวน เรียกว่าเป็นไปตามกฎของเบนฟอร์ด เมื่อหลักแรกสุด d มีการกระจายตามสูตรความน่าจะเป็น
ซึ่งคิดเป็นตัวเลขได้เป็น:
จากสูตรแสดงว่า โอกาส P(d) แปรผันตรงกับพื้นที่ระหว่าง d กับ d + 1 บนสเกลลอการิทึม ซึ่งตรงกับการที่ลอการิทึมของจำนวนมีการแจกแจงเอกรูป 
ตัวอย่างเช่น จำนวน x ใด ๆ ที่ 1≤ x < 10 จะขี้นต้นด้วย 1 ถ้า 1 ≤ x < 2 และขึ้นต้นด้วย 9 ถ้า 9 ≤ x < 10 แต่จากการแจกแจงเอกรูปของลอการิทึม เราจึงคำนึงจากการที่ x ขี้นต้นด้วย 1 ถ้า log 1 ≤ log x < log 2 และขึ้นต้นด้วย 9 ถ้า log 9 ≤ log x < log 10 ซึ่งช่วง log 1, log 2 มีขนาดกว้างกว่า log 9, log 10 มาก (0.301 กับ 0.046 ตามลำดับ) จึงมีโอกาสสูงกว่าที่ x จะขึ้นต้นด้วย 1

**กฎของเบนฟอร์ดในฐานอื่น ๆ**
สูตรกฎของเบนฟอร์ดข้างต้น สามารถใช้ในฐาน b ≥ 2 ใด ๆ ได้โดยปรับลอการิทึมให้เป็นฐาน b เป็นสูตรทั่วไปว่า
ในกรณีฐานสอง กฎของเบนฟอร์ดกล่าวว่าทุกจำนวน (นอกจาก 0) ขึ้นต้นด้วย 1 ซึ่งเป็นจริงอย่างเห็นชัด

**กฎของเบนฟอร์ดสำหรับหลักนอกเหนือจากหลักแรก**
กฎของเบนฟอร์ดสามารถใช้กับหลักแรกมากกว่าหนึ่งหลัก โดยโอกาสที่จำนวนจะขึ้นด้วยเลขหลายหลัก n คือ
เช่น โอกาสที่จำนวนจะขึ้นต้นด้วย 314 คือ 
จากสูตรนี้ สามารถหาความน่าจะเป็นของเลขโดดในตำแหน่งที่ไม่ใช่หลักแรกได้ เช่น โอกาสที่จำนวนใด ๆ จะมี 3 อยู่ในตำแหน่งที่สอง เท่ากับโอกาสที่จำนวนนั้นจะขึ้นต้นด้วยจำนวนใด ๆ ใน {13, 23, ...93} เท่ากับ
ในทำนองเดียวกัน โอกาสที่ d (d = 0, 1, 2, ...9) จะอยู้ในตำแหน่งที่ n เท่ากับ
ซึ่งเมื่อ n เพิ่มขึ้นการแจกแจงนี้จะขยับเข้าหาการแจกแจงเอกรูปอย่างรวดเร็วดังตาราง

**อ้างอิง**
หมวดหมู่:กฎทางสถิติศาสตร์
หมวดหมู่:ทฤษฎีการแจกแจงความน่าจะเป็น
ยุคที่สามแห่งอาร์ดา

ยุคที่สามแห่งอาร์ดา เป็นช่วงเวลาหนึ่งในจักรวาลของเจ. อาร์. อาร์. โทลคีน  เริ่มนับตั้งแต่การพ่ายแพ้ของเซารอนต่อกองทัพพันธมิตรครั้งสุดท้ายของมนุษย์และพราย (สงครามตอนต้นเรื่องในภาพยนตร์) เอกลักษณ์ของยุคนี้คือความเสื่อมถอยของพวกพราย หรือ เอลฟ์ การเจริญรุ่งเรืองและเสื่อมถอยของอาณาจักรกอนดอร์และอาร์นอร์ และการฟื้นอำนาจของเซารอน ยุคที่สามกินเวลา 3,021 ปี จนถึงความพ่ายแพ้อีกครั้งของเซารอน เมื่อแหวนถูกทำลาย เมื่อโฟรโด แบ๊กกิ้นส์, บิลโบ แบ๊กกิ้นส์ และแกนดัล์ฟ เดินทางออกจากมิดเดิลเอิร์ธ จึงเริ่มนับเป็นยุคที่สี่ 

**เหตุการณ์สำคัญในยุคที่สาม**
 ปีที่ 1981 เหตุวิบัติในมอเรีย- ปีที่ 3018 การจัดตั้งคณะพันธมิตรแห่งแหวน

**ดูเพิ่ม**
ตารางเวลาแห่งอาร์ดา
*ว่าด้วยแหวนแห่งอำนาจ และยุคที่สาม

**อ้างอิง**
  Encyclopedia of Arda
หมวดหมู่:ยุคสมัยแห่งนวนิยายโทลคีน
ยุคที่สี่แห่งอาร์ดา

ยุคที่สี่แห่งอาร์ดา เป็นช่วงเวลาหนึ่งในจักรวาลในปกรณัมชุดมิดเดิลเอิร์ธของเจ. อาร์. อาร์. โทลคีน ยุคที่สี่ เริ่มนับความพ่ายแพ้อีกครั้งของเซารอน เมื่อแหวนถูกทำลาย และเหล่าพรายเดินทางออกจากมิดเดิลเอิร์ธ ลักษณะสำคัญคือการฟื้นฟูของอาณาจักรนูเมนอร์ (กอนดอร์และอาร์นอร์) ความเสื่อมถอยของพราย และการเจริญรุ่งเรืองของเผ่าพันธุ์มนุษย์ โทลคีนไม่ได้เขียนถึงเหตุการณ์ในยุคที่สี่ไว้มากนัก (ยกเว้นเหตุการณ์ในช่วงต้นๆ) เขาเคยพูดไว้ว่าตามจินตนาการของเขานั้น ระยะห่างระหว่างสิ้นยุคที่สาม ถึงปัจจุบัน (ค.ศ. 2000) ประมาณ 6000 ปี ถ้านับยุคหนึ่งใช้เวลาใกล้เคียงกัน ปัจจุบันจะอยู่ในช่วงปลายยุคที่ห้า แต่เขายังบอกว่ายุคหลังๆ น่าจะมีช่วงเวลาที่สั้นลง อาจประมาณได้ว่าการล่มสลายของนาซีเยอรมัน ปี ค.ศ. 1945 คือจุดสิ้นสุดยุคที่หก และปัจจุบันเราอยู่ในยุคที่เจ็ด

**ดูเพิ่ม**
 ตารางเวลาแห่งอาร์ดา

**อ้างอิง**
  Encyclopedia of Arda
หมวดหมู่:ยุคสมัยแห่งนวนิยายโทลคีน
แม่แบบ:เหตุการณ์ปัจจุบัน/2549 พฤศจิกายน 24

*สำนักงานคณะกรรมการกฤษฎีกา ระบุ ประกาศสำนักงานคณะกรรมการอาหารและยา เรื่องการห้ามโฆษณาเครื่องดื่มแอลกอฮอล์ตลอด 24 ชั่วโมง ไม่มีผลบังคับใช้ตามกฎหมาย ด้านกระทรวงสาธารณสุข เตรียมเสนอให้กฤษฎีกาทบทวนอีกครั้ง  (กปส.)
*กรมป้องกันและบรรเทาสาธารณภัย สรุปสถานการณ์อุทกภัยในภาพรวม ระหว่างวันที่ 27 สิงหาคม - 24 พฤศจิกายน มีพื้นที่ประสบภัย รวม 47 จังหวัด ราษฎรได้รับความเดือดร้อนกว่า 5 ล้านคน เสียชีวิต 296 คน บ้านเรือนราษฎรได้รับความเสียหายทั้งหลัง 645 หลัง เสียหายบางส่วน 36,735 หลัง พื้นที่การเกษตร คาดว่าจะเสียหายกว่า 6 ล้านไร่ โดยมูลค่าความเสียหายเบื้องต้นเท่าที่สำรวจได้เกือบ 7 พันล้านบาท ทั้งนี้มีพื้นที่ที่สถานการณ์คลี่คลายแล้ว 36 จังหวัด ปัจจุบันยังคงมีสถานการณ์อุทกภัยใน 11 จังหวัด  (กปส.)
}
วัฏจักรคาร์บอน

แผนภูมิของวัฏจักรคาร์บอน
วัฏจักรคาร์บอน เป็นวัฏจักรชีวธรณีเคมี ซึ่งคาร์บอนถูกแลกเปลี่ยนระหว่างสิ่งมีชีวิต, พื้นดิน, น้ำ และบรรยากาศของโลกคาร์บอนเป็นธาตุสำคัญธาตุหนึ่งของสิ่งมีชีวิต เป็นองค์ประกอบประมาณ 50%ของเนื้อเยื่อของสิ่งมีชีวิต และในรูปคาร์บอนไดออกไซด์ ซึ่งมีความจำเป็นต่อการเจริญเติบโตของพืช การหมุนเวียนของคาร์บอนในระบบนิเวศแบ่งได้เป็น 3 แบบ ตามระยะเวลาที่ใช้ในการหมุนเวียนให้ครบรอบคือ ระยะสั้น ระยะกลางและระยะยาว

**การหมุนเวียนระยะสั้น **
เป็นการหมุนเวียนของคาร์บอนในรูปคาร์บอนไดออกไซด์ผ่านกระบวนการสังเคราะห์ด้วยแสงและการหายใจ เริ่มจากพืชตรึงคาร์บอนไดออกไซด์ในบรรยากาศมาสังเคราะห์เป็นสารอินทรีย์ คาร์บอนจากบรรยากาศจึงเคลื่อนย้ายเข้าสู่พืช เกิดขึ้นได้ทั้งบนบกและในน้ำ ดังสมการ
6CO2 + 6H2O → C6H12O6 + 6O2
ในการสังเคราะห์ด้วยแสง พืชจะเปลี่ยนพลังงานแสงอาทิตย์เป็นพลังงานเคมี บางส่วนถูกใช้ไป บางส่วนถูกเก็บสะสมในรูปคาร์โบไฮเดรต ซึ่งจะถ่ายทอดไปตามปรี
การย่อยสลายของจุลินทรีย์เกิดขึ้นได้สองสภาวะคือ สภาวะที่มีและไม่มีออกซิเจน ในสภาวะที่มีออกซิเจน คาร์บอนในสารอินทรีย์จะถูกปล่อยออกมาในรูปคาร์บอนไดออกไซด์ ส่วนในสภาวะไม่มีออกซิเจน คาร์บอนถูกปล่อยออกมาในรูปแก๊สมีเทน โดยการทำงานของแบคทีเรียกลุ่ม Methanogen แก๊สมีเทนจะถูกเปลี่ยนเป็นคาร์บอนไดออกไซด์ โดยแบคทีเรียกลุ่ม Methylotroph เช่น Methylomonas
คาร์บอนมอนอกไซด์เป็นรูปหนึ่งของคาร์บอนที่เกิดจากปฏิกิริยาทางเคมีแสงของมีเทน หรือจากการเผาไหม้ของมวลชีวภาพ โดยปกติ คาร์บอนมอนอกไซด์เป็นสารพิษต่อสิ่งมีชีวิต แต่ก็มีสิ่งมีชีวิตบางกลุ่มใช้คาร์บอนมอนอกไซด์เป็นแหล่งพลังงานได้ เช่น Pseudomonas carboxidoflava และ Pseudomonas carboxydohydrogena ซึ่งจะเปลี่ยนคาร์บอนมอนอกไซด์ให้เป็นคาร์บอนไดออกไซด์ในสภาวะที่มีออกซิเจน ส่วนในสภาวะไม่มีออกซิเจน Methanosarcina barkeri จะเปลี่ยนคาร์บอนมอนอกไซด์เป็นแก๊สมีเทน และ Clostridium thermoaceticum เปลี่ยนคาร์บอนมอนอกไซด์เป็นกรดน้ำส้ม

**การหมุนเวียนระยะยาว**
เป็นการหมุนเวียนของคาร์บอนผ่านระบบโครงสร้างของโลกทั้งในแผ่นดิน มหาสมุทรและหินปูน องค์ประกอบสำคัญของหินปูนคือแคลเซียมคาร์บอเนต หินปูนเป็นแหล่งสะสมคาร์บอนที่สำคัญของพื้นโลก การเปลี่ยนแปลงของสภาพอากาศและการกัดเซาะจะชะแคลเซียม ซิลิกา และคาร์บอนออกจากหินปูนดังสมการ
CaCO3 + CO2 → Ca2+ + 2HCO3-
CaSiO3 + 2CO2 + H2O → 2HCO3- + SiO2
สิ่งที่ได้จากการกัดเซาะจะลงสู่แม่น้ำและไปยังมหาสมุทร Ca2+ (แคลเซียมไอออน) และ HCO3- (ไบคาร์บอเนต) บางส่วนจะถูกไปใช้ในการสร้างโครงสร้างของสิ่งมีชีวิตที่มีแคลเซียมคาร์บอเนตเป็นองค์ประกอบ เช่นเปลือกหอย บางส่วนกลายเป็นคาร์บอนไดออกไซด์กลับสู่บรรยากาศ เมื่อสิ่งมีชีวิตตาย จะถูกย่อยสลายได้เป็นคาร์บอนไดออกไซด์ในน้ำลึก ซึ่งจะกลับสู่บรรยากาศเมื่อน้ำในบริเวณนั้นม้วนตัวขึ้นมา

**อ้างอิง**

**ดูเพิ่ม**
 วัฏจักรแคลเซียม- วัฏจักรออกซิเจน- การเผาไหม้- การหายใจ- การสังเคราะห์ด้วยแสง
หมวดหมู่:ธรณีวิทยา
หมวดหมู่:คาร์บอน
หมวดหมู่:ธรณีเคมี